|  |
| --- |
| **Δελτίο Τύπου** |

|  |
| --- |
| **Από τα AI Gigafactories και την Καινοτομία στην Ανάγκη για Ταλέντο: η Ευρώπη σε Τροχιά Τεχνητής Νοημοσύνης** |

|  |
| --- |
| **Δελφοί, 11 Απριλίου 2025** - Η ενδυνάμωση της Ευρώπης και οι πρακτικές που πρέπει να ακολουθηθούν για να γίνει πιο ανταγωνιστική σε ένα περιβάλλον που αλλάζει ραγδαία, χάρη και στις τεχνολογικές εξελίξεις στον τομέα της τεχνητής νοημοσύνης, αποτέλεσαν το θέμα μιας πολύ ενδιαφέρουσας συζήτησης που διεξήχθη στο πλαίσιο του 10ου Οικονομικού Φόρουμ των Δελφών που πραγματοποιείται στους Δελφούς**9- 12 Απριλίου.**    Ο **Αντιπρόεδρος Νοτιοανατολικής Ευρώπης της Philip Morris International, Κώστας Σαλβαράς**, τόνισε ότι η σταθερότητα, η προβλεψιμότητα και η καινοτομία είναι οι βασικοί παράγοντες για την ανάπτυξη των επιχειρήσεων στην Ευρώπη. Αναφερόμενος στα smoke-free προϊόντα που παράγει η εταιρεία επισήμανε: «Σε μόλις 10 χρόνια δημιουργήσαμε από το μηδέν έναν νέο επιχειρηματικό κλάδο που σήμερα αποφέρει το 40% των εσόδων μας παγκοσμίως, ενώ στην Ελλάδα φτάνει περίπου στο 80%». Με επενδύσεις άνω των €10 δισ. και εξαγωγές θερμαινόμενων ράβδων καπνού που ξεπερνούν το ελαιόλαδο σε αγορές όπως η Ιταλία, το παράδειγμα της PMI, όπως εξήγησε, αναδεικνύει τον ρόλο της ιδιωτικής καινοτομίας στην ενίσχυση της ευρωπαϊκής οικονομικής ισχύος.  Η **Πρόεδρος του Ινστιτούτου Robert Schuman και Υπουργός Εξωτερικών της Δημοκρατίας της Βουλγαρίας (2023–2024), Mariya Gabriel,** τόνισε: «Η Ευρώπη έχει όλα τα βασικά συστατικά για να ηγηθεί στην τεχνητή νοημοσύνη: μια ισχυρή ενιαία αγορά, περισσότερες από 6.800 νεοφυείς επιχειρήσεις στον τομέα, κορυφαίους επιστήμονες και ανταγωνιστικές δυνατότητες. Είναι καιρός να αξιοποιήσουμε στο έπακρο αυτές τις δυνάμεις». Η ίδια καλωσόρισε την ευρωπαϊκή πρωτοβουλία για τα δεδομένα, επισημαίνοντας ότι «χωρίς δεδομένα, χωρίς τεχνολογική υποδομή και χωρίς ανθρώπινο ταλέντο, δεν μπορούμε να χτίσουμε ένα βιώσιμο μέλλον στην ΑΙ». Τόνισε επίσης την ανάγκη για στοχευμένες επενδύσεις και στρατηγικές συμπράξεις, όπως τα AI Fellowships, για την προσέλκυση ταλέντων από όλο τον κόσμο. «Η ανταγωνιστικότητα χωρίς υποδομές δεν είναι εφικτή», δήλωσε χαρακτηριστικά, αναφερόμενη στο σχέδιο δημιουργίας δεκατριών μονάδων παραγωγής τεχνολογίας ΑΙ στην Ε.Ε. Μέσα από το AI Act και τις αντίστοιχες ομάδες εργασίας, όπως ανέφερε, η Ένωση κάνει σημαντικά βήματα αλλά «ήρθε ο καιρός για τολμηρές αποφάσεις και μια ισχυρότερη αίσθηση ευθύνης». Παρά τις αδυναμίες, όπως ο κατακερματισμός της ενιαίας αγοράς και η έλλειψη επαρκών επενδύσεων, η ανακοίνωση του νέου σχεδίου δράσης αποτελεί, όπως σημείωσε, «ένα θετικό και απαραίτητο σήμα προόδου».    **Ο Αντιπρόεδρος της Google, Γενικός Διευθυντής της Google France, Sébastien Missoffe,** δήλωσε: «Η Google είναι βαθιά προσηλωμένη στην υποστήριξη της Ευρώπης κατά την πλοήγησή της στην επιτακτική ανάγκη της Τεχνητής Νοημοσύνης και την ενίσχυση της ανθεκτικότητας και της ανταγωνιστικοτητας της. Επενδύουμε σημαντικά στις ψηφιακές υποδομές, στην έρευνα και ανάπτυξη της Τεχνητής Νοημοσύνης και σε πρωτοβουλίες εκπαίδευσης δεξιοτήτων σε όλη την ήπειρο και στην Ελλάδα. Πιστεύουμε σε μια συνεργατική προσέγγιση, συνεργαζόμενοι με κυβερνήσεις, επιχειρήσεις και ακαδημαϊκούς φορείς για να ξεκλειδώσουμε το μετασχηματιστικό δυναμικό της Τεχνητής Νοημοσύνης προς όφελος όλων των Ευρωπαίων».    Ο **Roland Werner, Senior Director της Uber, Επικεφαλής Government Affairs & Policy για την Κεντρική και Νότια Ευρώπη,** υπογράμμισε ότι η εταιρεία αξιοποιεί την τεχνητή νοημοσύνη για να ενισχύσει την ασφάλεια και τη βιωσιμότητα στις μεταφορές. Όπως δήλωσε χαρακτηριστικά: «Υπάρχει πλέον ένα νέο κύμα μεταρρυθμίσεων στην Ελλάδα, κάτι που δεν υπήρχε στο παρελθόν.»    Παράλληλα, τόνισε ότι η άρση των κανονιστικών εμποδίων θα μπορούσε να ενισχύσει τη μετακίνηση, ακόμη και σε πιο αγροτικές περιοχές όπως οι Δελφοί. «Βλέπουμε τεράστιες δυνατότητες για ουσιαστικές συνεργασίες στην Ελλάδα, ώστε να προσφέρουμε καλύτερες λύσεις κινητικότητας — όχι μόνο στα νησιά, όπου είμαστε ήδη ενεργοί, αλλά και στην ηπειρωτική χώρα, όπως ήδη αποδεικνύουμε μέσω των συνεργασιών μας με τον κλάδο του ταξί. Οι Δελφοί θα μπορούσαν να είναι η αρχή», πρόσθεσε. Καταλήγοντας, ανέφερε: «Αυτό είναι το όραμά μας: να επεκτείνουμε τις λύσεις κινητικότητας πέρα από τις πρωτεύουσες.»    Tην συζήτηση συντόνισε ο **Σύμβουλος του Forbes China,** **Russell Flannery**. |